CELEX: 32014D0155
Language: sl
Date: 2014-03-19 00:00:00
Title: 2014/155/EU: Izvedbeni sklep Komisije z dne 19. marca 2014 o odobritvi dajanja na trg semenskega olja koriandra kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2014) 1689)

21.3.2014   
            
            
               SL
            
            
               Uradni list Evropske unije
            
            
               L 85/13
            
         
      IZVEDBENI SKLEP KOMISIJE
   
   z dne 19. marca 2014
   o odobritvi dajanja na trg semenskega olja koriandra kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (notificirano pod dokumentarno številko C(2014) 1689)
   (Besedilo v angleškem jeziku je edino verodostojno)
   (2014/155/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) in zlasti člena 7 Uredbe,
   ob upoštevanju naslednjega:
   
               (1)
            
            
               Podjetje Nestec Ltd. je 21. julija 2011 vložilo zahtevek pri pristojnih organih Irske za dajanje na trg semenskega olja koriandra kot nove živilske sestavine.
            
         
               (2)
            
            
               Irski organ, pristojen za presojo živil, je 19. oktobra 2011 izdal poročilo o začetni presoji. V navedenem poročilu je irska agencija za varnost hrane (Food Safety Authority of Ireland) navedla, da nima nobenih pomislekov glede varnosti uživanja prehranskih dopolnil, ki vsebujejo semensko olje koriandra v okviru predlaganih količin uporabe 600 mg/dan, in zato meni, da ta nova živilska sestavina izpolnjuje merila iz člena 3(1) Uredbe (ES) št. 258/97.
            
         
               (3)
            
            
               Komisija je 8. novembra 2011 poročilo o začetni presoji poslala drugim državam članicam.
            
         
               (4)
            
            
               V roku 60 dni, ki je določen v prvem pododstavku člena 6(4) Uredbe (ES) št. 258/97, so bili vloženi upravičeni ugovori.
            
         
               (5)
            
            
               Komisija se je 14. februarja 2013 posvetovala z Evropsko agencijo za varnost hrane (v nadaljnjem besedilu: EFSA) in jo prosila za dodatno oceno semenskega olja koriandra kot živilske sestavine v skladu z Uredbo (ES) št. 258/97.
            
         
               (6)
            
            
               EFSA je 10. oktobra 2013 sprejela znanstveno mnenje o varnosti semenskega olja koriandra kot nove živilske sestavine (2) z ugotovitvijo, da je varno v okviru predlaganih načinov in količin uporabe.
            
         
               (7)
            
            
               Mnenje je zadosten razlog, da se semensko olje koriandra v okviru predlaganih načinov in količin uporabe šteje za skladno z merili iz člena 3(1) Uredbe (ES) št. 258/97.
            
         
               (8)
            
            
               Direktiva 2002/46/ES Evropskega parlamenta in Sveta (3) določa zahteve glede prehranskih dopolnil. Uporabo semenskega olja koriandra bi bilo treba odobriti brez poseganja v zahteve navedenih predpisov.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Semensko olje koriandra, kakor je določeno v Prilogi, se lahko daje na trg Unije kot nova živilska sestavina, ki se uporablja v prehranskih dopolnilih v največji dovoljeni količini 600 mg na dan, brez poseganja v posebne določbe Direktive 2002/46/ES.
   Člen 2
   Poimenovanje nove živilske sestavine, odobrene s tem sklepom o označevanju živil, ki jo vsebujejo, je „semensko olje koriandra“.
   Člen 3
   Ta sklep je naslovljen na Nestec Ltd, Avenue Nestlé 55, 1800 Vevey, Švica.
   
      V Bruslju, 19. marca 2014
      
         
            Za Komisijo
         
         Tonio BORG
         
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  EFSA Journal 2013; 11(10):3422.
   
      (3)  Direktiva 2002/46/ES Evropskega parlamenta in Sveta z dne 10. junija 2002 o približevanju zakonodaj držav članic o prehranskih dopolnilih (UL L 183, 12.7.2002, str. 51).
   
      PRILOGA
      
         SPECIFIKACIJA SEMENSKEGA OLJA KORIANDRA
      
      
         Opredelitev
      
      Semensko olje koriandra vsebuje gliceride maščobnih kislin, pridobljeno pa je iz semen koriandra Coriandrum sativum L.
      
         Sestava maščobnih kislin
      
      
                  Palmitinska kislina (C16:0)
               
               
                  2–5 %
               
            
                  Stearinska kislina (C18:0)
               
               
                  < 1,5 %
               
            
                  Petroselinska kislina (cis-C18:1(n-12))
               
               
                  60–75 %
               
            
                  Oleinska kislina (cis-C18:1 (n-9))
               
               
                  8–15 %
               
            
                  Linolna kislina (C18:2)
               
               
                  12–19 %
               
            
                  α-linolenska kislina (C18:3)
               
               
                  < 1,0 %
               
            
                  Transmaščobne kisline
               
               
                  Ne več kot 1 %
               
            
         Opis: Nežno rumena barva, medel okus.
      
         Identifikacija
      
      
                  Št. CAS
               
               
                  Št. CAS 8008-52-4
               
            
         Čistost
      
      
                  Lomni količnik (20 °C)
               
               
                  1,466–1,474
               
            
                  Kislinska vrednost
               
               
                  Največ 0,6 mg KOH/g
               
            
                  Peroksidno število
               
               
                  Ne več kot 5 meq/kg
               
            
                  Jodno število
               
               
                  88–102 enot
               
            
                  Vrednost umiljenja
               
               
                  186–198 mg KOH/g
               
            
                  Neumiljive snovi
               
               
                  Ne več kot 15 g/kg